Oficialusis leidinys L 103 , 12/04/2001 p. 0016 - 0017



EEE jungtinio komiteto sprendimas Nr. 8/2000 2000 m. vasario 4 d. iš dalies keičiantis EEE susitarimo VI priedą (Socialinė apsauga) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi: (1) Susitarimo VI priedas buvo iš dalies pakeistas 1999 m. birželio 25 d. EEE jungtinio komiteto sprendimu Nr. 81/1999 [1]. (2) 1999 m. vasario 8 d. Tarybos reglamentas (EB) Nr. 307/1999, iš dalies pakeičiantis Reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, persikeliantiems Bendrijoje, ir Reglamentą (EEB) Nr. 574/72, nustatantį Reglamento (EEB) Nr. 1408/71 įgyvendinimo tvarką, siekiant juos taikyti studentams [2], turi būti įtrauktas į Susitarimą, NUSPRENDĖ: 1 straipsnis Susitarimo VI priedo 1 punktas (Tarybos reglamentas (EEB) Nr. 1408/71) iš dalies keičiamas taip: 1) 1. Įrašoma ši įtrauka: "— 399 R 0307: 1999 m. vasario 8 d. Tarybos reglamentas (EB) Nr. 307/1999 (OL L 38, 1999 2 12, p. 1)." 2) t adaptacijos antraštėje "P. ISLANDIJA" pridedamas šis punktas: "3) Į Nacionalinį registrą įtrauktiems Islandijoje apdraustiems ir Islandijoje gyvenantiems asmenims, kurie išvyksta studijuoti į kitą valstybę, kuriai taikomas šis reglamentas, taikoma Islandijos socialinės apsaugos sistema. Studijų trukmė įtakos studento draudimui neturi. Tuo atveju, kai studentas persikelia gyventi arba nuolat dirbti iš Islandijos į kitą valstybę, kuriai taikomas šis reglamentas, jo draudimo apsauga panaikinama." 3) t adaptacijos antraštėje "P. NORVEGIJA" pridedamas šis punktas: "4) Norvegijoje apdraustiems asmenims, kuriems taikomas šis reglamentas, iš Valstybinio paskolų studijoms fondo (Statens lånekasse for utdanning) gaunantiems paskolą arba stipendiją ir išvykstantiems studijuoti į kitą valstybę, kuriai taikomas šis reglamentas, taikoma Norvegijos nacionalinė draudimo sistema. Be to, jei studijuoti išvykstama į Daniją, Suomiją, Islandiją arba Švediją, studentas turi būti užsiregistravęs Norvegijos gyventojų registre. Studijų trukmė įtakos studento draudimui neturi. Tuo atveju, kai studentas pradeda nuolat dirbti kitoje valstybėje, kuriai taikomas šis reglamentas, jo draudimo apsauga panaikinama." 2 straipsnis Susitarimo VI priedo 2 punktas (Tarybos reglamentas (EEB) Nr. 574/72) papildomas tokia įtrauka: "— 399 R 0307: 1999 m. vasario 8 d. Tarybos reglamentas (EB) Nr. 307/1999 (OL L 38, 1999 2 12, p. 1)." 3 straipsnis Tarybos reglamento (EB) Nr. 307/1999 tekstai islandų ir norvegų kalbomis, kurie pridedami prie šio sprendimo teksto atitinkamomis kalbomis, yra autentiški. 4 straipsnis Šis sprendimas įsigalioja 2000 m. vasario 5 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį [3]. 5 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 2000 m. vasario 4 d. EEE jungtinio komiteto vardu Pirmininkas F. Barbaso [1] OL L 296, 2000 11 23, p. 37. [2] OL L 38, 1999 2 12, p. 1. [3] Konstituciniai reikalavimai nenurodyti. --------------------------------------------------